# Zápisnica z rokovania

**Bytovej komisie zo dňa 30.01.2023**

**Zúčastnili sa:**

poslanci miestneho zastupiteľstva mestskej časti Bratislava-Podunajské Biskupice:

* **Ing. Michal Drábik, predseda komisie**
* **Izabella Jégh, člen komisie**
* **Pavol Hanzel, člen komisie**

zamestnanci mestskej časti Bratislava-Podunajské Biskupice, členovia komisie:

* **Katarína Kšiňanová, člen komisie**
* **Andrej Bojcún, člen komisie**

verejnosť, členka komisie

* **Andrea Horváthová, člen komisie**

vedúca oddelenia sociálnych vecí, zdravotníctva a bytovej politiky

* **Mgr. Bibiána Guldanová**

odborná referentka odd. sociálnych vecí, zdravotníctva a bytovej politiky

* **Mgr. Júlia Anditsová**

**Hostia:**

starosta mestskej časti

* **Ing. Roman Lamoš**

zástupca starostu

**Mgr. Kristián Kevický**

**Program:**

1. **Vyhodnotenie nových žiadostí o nájomný byt**
2. **Zoznam žiadateľov o obecný byt**
3. **Informácia o končiacich zmluvách o nájme obecného bytu a žiadosti o ich predĺženie**
4. **Určenie nových nájomcov a návrhy na uzatvorenie nových nájomných zmlúv**
5. **Rôzne**

Predseda komisie, poslanec Ing. Michal Drábik, otvoril zasadnutie bytovej komisie. Všetkým členom komisie bol zaslaný písomný materiál ku každému bodu programu, na mieste rokovania boli k dispozícii aktuálne spisové dokumentácie. Komisia bola uznášaniaschopná, prítomní členovia nemali výhrady voči programu komisie.

**K bodu 1)**

**Vyhodnotenie nových žiadostí o nájomný byt**

Vedúca oddelenia sociálnych vecí, zdravotníctva a bytovej politiky Mgr. B. Guldanová informovala o štrnástich nových žiadateľoch o nájom obecného bytu doručených v období od 13.10.2022 do 30.1.2023.

Z toho sú tri žiadosti neúplné, žiadatelia boli písomne vyzvaní, aby do 30 dní doručili chýbajúce povinné prílohy.

Štyria žiadatelia, ktorí splnili podmienky podľa VZN č. 6/2021, budú zaradení do zoznamu žiadateľov o nájomný byt, na základe § 6, sú to pedagogickí a nepedagogickí zamestnanci škôl a škôlok, ktorých zriaďovateľom je mestská časť a zamestnanec mestskej časti.

Siedmi žiadatelia nespĺňajú kritéria na zaradenie do zoznamu žiadateľov.

**Uznesenie č. 1/2023**

Bytová komisia

**berie na vedomie**

informáciu

o nových žiadostiach o nájomné byty

**Prítomní: 6 Za: 6 Proti: 0 Zdržal sa: 0**

**K bodu 2)**

**Zoznam žiadateľov o obecný byt**

Žiadatelia, ktorí splnili podmienky na zápis do zoznamu, boli do zoznamu žiadateľov zaradení podľa kategórií na základe VZN č. 6/2021.

Abecedný zoznam žiadateľov bude predložený na schválenie starostovi mestskej časti mestskej časti v súlade s § 8, ods. 4, VZN č. 6/2021 a zverejnený na web sídle mestskej časti.

**Uznesenie č. 2/2023**

Bytová komisia

**odporúča**

starostovi

**schváliť**

abecedný zoznam žiadateľov o nájom obecného bytu, ktorý tvorí prílohu zápisnice.

**Prítomní: 6 Za: 6 Proti: 0 Zdržal sa: 0**

**K bodu 3)**

**Informácia o končiacich zmluvách o nájme obecného bytu a žiadosti o ich predĺženie**

V mesiaci január 2023 končí jedna nájomná zmluva, informovala vedúca sociálneho oddelenia B. Guldanová.

**Uznesenie č. 3/2023**

Bytová komisia

**odporúča**

starostovi

a/ nepredĺžiť zmluvu o nájme 2-izového bytu na byt č. 48, 3. poschodie, na Uzbeckej 22, s p. **I....... D.......**, ktorá doručila dňa 16.01.2023 úplnú žiadosť o predĺženie nájomnej zmluvy a nespĺňa podmienky na nájom obecného bytu podľa VZN č. 6/2021,

b/ určiť lehotu na vysťahovanie do 28.2.2023.

**Prítomní: 6 Za: 6 Proti: 0 Zdržal sa: 0**

Pani K........ M....... požiadala o prechod nájmu obecného nájomného bytu č 11 zvereného do správy mestskej časti, na Latorickej č. 12., 3. poschodie. Otec A...... M......, na ktorého bola zmluva o nájme uzatvorená, zomrel v r. 2010. Zmenu nenahlásila z obavy, že príde o bývanie. V byte býva od začiatku platnosti nájomnej zmluvy, riadne si plní povinnosti, nie je v zozname dlžníkov. Odd. soc. vecí, zdravotníctva a bytovej politiky písomne konzultovalo prechod nájmu s vlastníkom bytu – Hlavným mestom SR.

**Uznesenie č. 4/2023**

Bytová komisia

**odporúča**

starostovi

uzatvoriť zmluvu o prechode nájmu 2 izbového obecného nájomného bytu č 11 zvereného do správy mestskej časti, na Latorickej č. 12, 3. poschodie s **K....... M.........** na dobu neurčitú.

**Prítomní: 6 Za: 6 Proti: 0 Zdržal sa: 0**

**K bodu 4)**

**Určenie nových nájomcov a návrhy na uzatvorenie nových nájomných zmlúv**

Ku koncu marca  bude mať mestská časť k dispozícii 6 neobsadených bytov. Jeden obecný nájomný 1-izbový byt (Bodrocká) zverený do správy mestskej časti je voľný z dôvodu úmrtia doterajšieho nájomcu, byt bude rekonštruovaný. 1-izbový byt (Bodrocká) bude voľný od 1.2.2023, ďalší 1-izbový byt (Uzbecká) sa uvoľní dňa 28.2.2023 a ďalší 1-izbový byt (Kovová) sa má uvoľniť dňa 31.3.2023. Dva 2-izbové byty sa uvoľnia k 1.3.2023 (Uzbecká).

Členovia komisie obdŕžali v materiáloch zoznam voľných bytov, aj zoznam ďalších bytov, ktoré sa majú uvoľniť do konca marca 2023.

**Uznesenie č. 5/2023**

Bytová komisia

**berie na vedomie**

informáciu o aktuálne voľných bytoch a o bytoch, ktoré sa majú uvoľniť do 31.3.2023

**Prítomní: 6 Za: 6 Proti: 0 Zdržal sa: 0**

**Určenie nájomcu do 1-izbového obecného nájomného bytu č. 10, zvereného do správy mestskej časti na Bodrockej č. 38, 3. poschodie, ktorý je voľný od 18.1.2023, predchádzajúci nájomca zomrel, byt bude rekonštruovaný.**

**Uznesenie č. 6/2023**

Bytová komisia

**odporúča**

starostovi

ponechať 1-izbový obecný nájomný byt č. 10, zverený do správy mestskej časti na Bodrockej č. 38, 3. poschodie, neobsadený, až kým sa neukončia rekonštrukčné práce.

**Prítomní: 6 Za: 6 Proti: 0 Zdržal sa: 0**

**Určenie nájomcu do 1-izbového bytu č. 204 na Bodrockej č. 44, 1. poschodie, ktorý sa má uvoľniť dňa 31.1.2022 z dôvodu, že doterajší nájomca ukončil pracovnú činnosť pre mestskú časť, na ktorá bola viazaná nájomná zmluva.**

**Uznesenie č. 7/2023**

Bytová komisia

**odporúča**

starostovi

uzatvoriť zmluvu o nájme **1-izbového bytu č. 204 na Bodrockej č. 44, 1. poschodie,** s pánom **A........ G.........**, ktorého výkon práce je viazaný na mestskú časť**,** z dôvodov hodných osobitného zreteľa, § 6, ods. 2c), VZN č. 6/2021, na dobu určitú, do 30.06.2023.

**Prítomní: 6 Za: 6 Proti: 0 Zdržal sa: 0**

**Určenie nájomcu do 1-izbového bytu č. 22 na Uzbeckej č. 26, 1. poschodie, ktorý sa má uvoľniť dňa 28.2.2023 z dôvodu, že doterajší nájomca si zabezpečil vlastné bývanie.**

**Uznesenie č. 8/2023**

Bytová komisia

**odporúča**

starostovi

uzatvoriť zmluvu o nájme 1**-izbového bytu č. 22 na Uzbeckej č. 26**, 1. poschodie, počas výkonu funkcie učiteľa na ZŠ Bieloruská s pánom Mgr. **M....... J........**, na základe § 6, ods. 2c), VZN č. 6/2021, - osobitný zreteľ.

**Prítomní: 6 Za: 6 Proti: 0 Zdržal sa: 0**

**Určenie nájomcu do 2-izbového bytu č. 48 na Uzbeckej 22, 3. poschodie, ktorý sa má uvoľniť k  28.02.2023 z dôvodu, že doterajšiemu nájomcovi (p. I..... D......), nebola zmluva o nájme bytu podľa § 6, ods. 2 VZN č. 6/2021 (osobitný zreteľ) ďalej predĺžená a podmienky pre nové uzatvorenie zmluvy na nájom bytu žiadateľka nesplnila.**

**Uznesenie č. 9/2023**

Bytová komisia

**odporúča**

starostovi

uzatvoriť zmluvu o nájme **2-izbového bytu č. 48 na Uzbeckej 22, 3.** poschodie, s p. **M....... D............**, na dobu určitú, na 3 roky.

**Prítomní: 6 Za: 6 Proti: 0 Zdržal sa: 0**

**Určenie nájomcu do 2-izbového bytu č. 42 na Uzbeckej 28, 2. poschodie, ktorý sa má uvoľniť k 28.02.2023 z dôvodu, že doterajší nájomca si zabezpečil vlastné bývanie.**

**Uznesenie č. 10/2023**

Bytová komisia

**odporúča**

starostovi

uzatvoriť zmluvu o nájme **2-izbového bytu č. 42 na Uzbeckej 28, 2.** poschodie, s p. **K.......... G..........**, na výkon funkcie učiteľa na MŠ Estónska 3, na základe § 6, ods. 2 c), VZN č. 6/2021, - osobitný zreteľ.

na 3 roky.

**Prítomní: 6 Za: 6 Proti: 0 Zdržal sa: 0**

**Určenie nájomcu do 1-izbového bytu č. 4 na Kovovej ulici č. 6, prízemie, ktorý sa má uvoľniť k 31.03.2023 z dôvodu, že doterajší nájomca požiadal o ukončenie nájomnej zmluvy.**

**Uznesenie č. 11/2023**

Bytová komisia

**odporúča**

starostovi

uzatvoriť zmluvu o nájme 1**-izbového bytu č. 4 na Kovovej ulici č. 6, prízemie.** s p. **M.......... G........., a to výmenou jeho súčasného bytu č. 2 na Uzbeckej 28,**  na dobu určitú, do 31.10.2025, v súlade s platnosťou súčasnej zmluvy o nájme bytu.

**Prítomní: 6 Za: 6 Proti: 0 Zdržal sa: 0**

**Určenie nájomcu do 1-izbového bytu č. 2 na Uzbeckej ulici č. 28, prízemie, ktorý sa má uvoľniť začiatkom apríla 2023 z dôvodu, že doterajší nájomca bude presťahovaný do iného bytu.**

**Uznesenie č. 12/2023**

Bytová komisia

**odporúča**

starostovi

uzatvoriť zmluvu o nájme **1-izbového bytu č. 2 na Uzbeckej ulici č. 28, prízemie,** s p. Mgr. **M........ Ž........,** počas výkonu funkcie učiteľa na ZŠ Bieloruská, na základe § 6, ods. 2 c), VZN č. 6/2021, - osobitný zreteľ.

**Prítomní: 6 Za: 6 Proti: 0 Zdržal sa: 0**

**K bodu 5)**

**Rôzne**

Vedúca oddelenia sociálnych vecí, zdravotníctva a bytovej politiky informovala:

* p. I....... O....... predložila potvrdenie o zhoršenom zdravotnom stave, žiada bezbariérový byt. Mestská časť ju písomne informovala, aby žiadosť o nájom obecného bytu zaslala aj na Magistrát hlavného mesta. p. O........ je na zozname dlžníkov za nájomné v obecnom byte mestskej časti.
* p. G........... je nespokojný s bytom, ktorý mu bol pridelený v októbri 2022,
* p. M........... na Bodrockej 44 oznámila výskyt plesní, bola vykonaná obhliadka bytu, správca navrhuje výmenu vchodových dverí aj so zárubňou.
* p. M........ M....... na Kovovej 6, oznámil výskyt plesní v kúpeľni a nefunkčné gamatky v izbe na poschodí, na jar sa pristúpi k odstráneniu týchto závad.

V nájomných bytoch máme dlžníkov, ktorých písomne upozorňujeme na dlh na nájomnom, predvolávame, upozorňujeme, navrhujeme splátkové kalendáre na povinnosť platiť za bývanie, navrhujeme splátkové kalendáre napriek tomu, že na základe platných mandátnych zmlúv by mal konať bytový podnik.

Starosta p. Lamoš informoval členov komisie

* požiadal o písomný prehľad o školských bytoch v školách mestskej časti,
* informoval o nevyhnutnej potrebe úpravy podmienok prevádzkovania ubytovne na Priekopníckej ul.,

Zástupca starostu p. Kevický informoval:

* zavedú sa pravidlá komunikácie a postupy pri rekonštrukciách bytov, ktoré realizuje bytový podnik,
* mestská časť má záujem poskytnúť nájomné bývanie aj pre policajtov, ktorí budú slúžiť na území mestskej časti

Ing. Michal Drábik, v.r.

predseda bytovej komisie

Zapísala: Mgr. Júlia Anditsová

v Bratislave, dňa 31.1.2023

: